
				JUSTIZIA ADMINISTRAZIOA

				BARAKALDOKO LEHEN AUZIALDIKO 5 ZENBAKIKO EPAITEGIA

				764

				EDIKTUA, adostasunik gabeko dibortzioari buruzko 189/2014 prozeduraren ondoriozkoa.

				Barakaldoko Lehen Auzialdiko 5 zenbakiko Epaitegia (Familia).

				Judizioa: adostasunik gabeko dibortzioa. 189/2014-E.

				Alderdi demandatzailea: Maialen Garcia Montesinos Elu.

				Alderdi demandatua: Joseba Gotzon Sanz Loizaga.

				Gaia: dibortzioa.

				 

				Aipatutako errekurtsoan ebazpena eman da, eta idazpuruak eta epaitzak honako hau diote, hitzez hitz:

				24/2015 EPAIA

				Epailea: Marina Ruiz Gomez andrea.

				Lekua: Barakaldo (Bizkaia).

				Eguna: bi mila eta hamabosteko urtarrilaren hogeia.

				 

				Alderdi demandatzailea: Maialen Garcia Montesinos Elu.

				Abokatua: Maria Paz Uriarte Goitia.

				Prokuradorea: Jose Felix Basterrechea Aldana.

				 

				Alderdi demandatua: Joseba Gotzon Sanz Loizaga.

				Judizioko gaia: adostasunik gabeko dibortzioa.

				EPAITZA

				Baietsi egiten dut Maialen Garcia-Montesinos Elu andreak Joseba Gotzon Sanz Loizaga jaunaren aurka aurkeztutako dibortzio-demanda. Beraz, auzilarien arteko dibortzioa agintzen dut, legezko ondorio guztietarako. Ez da kosturik ezartzen.

				Epai hau irmoa egin ostean, egin bedi horren lekukotza eta bidal bedi Markina-Xemeingo Erregistro Zibilera, dagokion idazpena egiteko.

				Aurkaratzeko modua: Bizkaiko Probintzia Auzitegian aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, apelatutako ebazpena eta zein erabaki aurkaratzen diren (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santander banketxean duen Gordailuan eta Zainpean jartzeko Kontuan. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean utzi izana egiaztatu beharko da errekurtsoa aurkeztean (BJLOko 15. xedapen gehigarria).

				Errekurtsoa jartzeko gordailua eratzetik salbuetsita daude aipatutako xedapenaren 5. paragrafoan aipatutakoak eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Alderdi demandatuaren gaur egungo helbidea edo bizilekua ezezaguna denez gero, Prozedura Zibilari buruzko 1/2000 Legearen 156.4 eta 164. artikuluetan xedatutakoarekin bat etorriz, ediktu hau EHAAn argitaratzea ebatzi da, epaia jakinarazteko eginbidea gauza dadin.

				Barakaldo (Bizkaia), 2015eko urtarrilaren 20a.

				IDAZKARI JUDIZIALA.

